Gordon Wavamunno

Gordon Wavamunno (yazaalibwa 16 Omwezi ogw'ekkumi n'ebiri 1943), munnayuganda omutandisi w'emirimu era omuzirakisa (Philathropist). Ye nnannyini  Spear Motors Uganda—etuusa mmotoka za Mercedes mu Uganda. N'era ye nannyini wamakampuni amalala nga GM Tumpeco ekola nnamba puleeti z’emmotoka za Uganda, Wavah Water Limited ne Wavah Books Limited. Yeeyali dayirekita wa WBS ttivvi (Television) era agambibwa okuba omu ku bantu abasinga obugagga mu Uganda.  Era yaweereza ng'omubaka wa Hungary mu Uganda. 

 Obuto bwe n’okusoma kwe 
Wavamunno yazaalibwa nga 16 Omwezi gw'ekkumi n'ebiri 1943 e Rugaaga, (nga ye  Disitulikiti y'e Isingiro leero) mu ttundutundu ly'obugwanjuba bwa Uganda.  Oluvannyuma lw’okusoma kwa gavumenti okwasooka mu kitundu kye, yagenda e Mbarara, akabuga akasinga obunene mu kitundu kino, ng’akyali mutiini. Oluvannyuma yadda mu Kampala, ekibuga kya Uganda ekikulu era ekisinga obunene. 

 Emirimu gye 
Bazadde ba Wavamunno baalina edduuka lya ccakalaccakala era yayambako mukuliddukanya ng’omulenzi omuto. Bwe yadda e Mbarara ng’omutiini, yakola ng’omuyambi mu dduuka ly’ebirime ery'amaka ga ba Asia  (Asian Shop). Oluvannyuma, yatandika okugula ebirime okuva mu byalo ebiriranyeewo. Olwo ebibala ebyo yabiguza amaduuka ga ba Asia n’amaka mu Mbarara. Bwe yafuna mmotoka ye eyasooka, yatandika empeereza y'okuvuga emotoka za sipeeso mu kabuga .Oluvannyuma yagaziya bizinensi eno okwongeramu n’essomero eriyigiriza okuvuga mmotoka. Mu myaka wakati wa' 20, yasengukira mu Kampala n’akola nga ddereeva / akulemberamu abalambuzi( tour guide) mu kkampuni y’obulambuzi eyitibwa Equatorial Agencies Ltd., okuva mu 1967 okutuuka mu 1972. Wavamunno yatwala kkampuni ya  Spear Tours and Travel nnannyiniyo Ashok Patel bwe yattibwa abajaasi ba nnakyemalira Idi Amin . 

Mu 1973, nga wayise omwaka gumu nga Bannayuganda aba Asia, bagobeddwa Amin, Wavamunno yakozesa eby’obugagga bye n’atandikawo Spear Motors Limited, kkampuni yokka eri mu busuubuzi bwa mmotoka za Mercedes Benz mu Uganda. Kkampuni eno era ye yokka, ekkirizibwa mu mmotoka z'ebika  bya Jeep, Dodge,Chrysler ne ssipeeya waazo. Okugatta kwebyo, kkampuni ya Spear Motors y’egaba tulakita za Deutz Fahr n’ebyuma ebikozesebwa mu kulima mu Uganda. Deutz Fahr kkampuni ekola ebyuma ebikozesebwa mu kulima ng'esangibwa mu Treviglio  mu bukiika kkono bwa Yitale . 

 Byasizeemu ensimbi 
Mu Mwezi ogw'omwenda  2013, gano geegali agamu ku makampuni Wavamuno geyalinako obwananyini bwonna  oba ekitundu ku ggo.Bizinensi eziteereddwa ku lukalala wano oluusi zoogerwako nga kkampun i za spear group oba Spear Group kyokka.

 Spear Motors Limited – Kkampuni etuusa emmotoka z'ebika  z’ebika bya Mercedes Benz, Jeep, Dodge, Chrysler, Fiat ne Deutz Fahr mu Uganda. 
 Wavah FM – Leediyo ey’obwannannyini. 
 Star Times Digital Satellite Television Service – Kkampuni endigito  etunda amayengo ga  ttivvi mu Uganda.
 Spear House – Ekizimbe kya ofiisi ku luguudo lwa Jinja mu disitulikiti y’ebyobusuubuzi wakati mu Kampala.
 Wavah Water Limited – Kkampuni ekola n’okusaasaanya amazzi  ag’okunywa mu Uganda. 
 GM Tumpeco Limited – Kkampuni ekola n’okukola ebintu bya ssitiilu(steal products), nnamba puleeti, obupande bwokunguudo , n’ebipande ebirangirwako. N'era, ebibajje , emifaliso, obuyumba obusulwamu, obuwuuba, n’obuyumba bwa loole nezibbaasi. 
 Fancy Furniture Limited – Etuusa kuno n'okutunda  ebibajje ebiri ku mutindo gwa waggulu  ebyomumaka ne mu offiisi
 Wavah Books Limited – Ekuba ebitabo n'ebiwandiikpo ebirala. 
 Nakweero Mixed Farm – Faamu y'ente z'amata, ez'ennyama, n’ebirime mu Nakweero, mu munisipaali y'eKira , Disitulikiti y’e Wakiso . 

 Obuvunaanyizibwa obulala 
Wavamunno alina ekitiibwa ky'obwa dokita okuva mu yunivasite y’e Makerere, ettendekero lya waggulu erisinga obukadde mu Uganda, n’okuva mu yunivasite ya Nkumba .Pulofeesa mu by’obusuubuzi n’okutandikawo emirimu ku yunivasite y’e Makerere era ye ssenkulu ku yunivasite y’e Nkumba. 

Mu Mwezi ogusooka 2013, Wavamunno yalondebwa yalondeebwa ku kitiibwa kya Knight of the order of Saint John . Abafuna ekitiibwa kya knighthood mu nsengeka eno tebatera kuweebwa kitiibwa kya "Sir". Engule eno yali yali esiima mulimu gwe ogw’obuzirakisa gwe yakola ne St. John Association of Uganda, gy’abadde mmemba okuva mu 1983. Mu kiseera kino aweereza nga ssentebe w’ekibiina. Mu bikolwa ebirala eby’obuzirakisa, awaddeyo mmotoka ezitambuza abalwadde abayi bbiri eri ekibiina kino, addaabiriza ofiisi zaabwe mu Kampala, n’okuwa bamulekwa bbasale. 

 Obulamu bwe obw'obuntu 
Wavamunno mufumbo era taata w’abaana ab'obulenzi n’abobuwala.   

 Laba ne 

 Olukalala lw'abantu abasinga obugagga mu Uganda
 Harvard Business School Interview - Okutondawo obutale obukyakula

 Ebijuliziddwa 
















 Ebijuliziddwa wabweru wa wikipedia 

 Yintaviyu y'okukola pulojekiti y'okutondawo obutale obukyakula mu Harvard Business School Archived  
 https://paulndiho.com/2012/06/08/ugandas-obuwanguzi-olugendo-olw'ekitalo olwa-gordon-wavamunno/ Paul Ndiho
 Uganda's Legendary Millionaires Revealed